Bajarê Duîsburgî yê Almanya de Komîteya Paştdayîşê Rojawanî bi çalakîyêk rotişê sîlehan ê dewleta Almanya yê rejîmê Tirkîya  protesto kerd.
Çalakîye de fotografê şerwananê entenasyonalîstanê ke hêrişê hewayî yê Tirkîya de cuya xo vînî kerde ameyî ramotene. Çalakgeran vera rotişê sîlehan ê dewleta Almanya hêrsê xo ard ziwan û vat şero ke Tîrkîya vera Kurdan kena de engişta Almanya zî esta. Çalakîye de hêrişê artêşa Tirkî yê vera Başûrê Kurdistanî zî ameyî protestokerdene û derheqê hêrişanê dewleta Tirkî de vilawekî ameyî vilakerdene. Çalakwanan semedê  muhakemekerdişê DAÎŞ’ijan dadgehêka mîyanneteweyî bêro awankerdene zî îmzayî arê dayî.
